Merema
Merema on mordva rahvamuusikaansambel, mis asutati 2010 Saranskis. Kollektiivi põhieesmärk on tutvustada ja levitada mordvalaste (ersade ja mokšade) folkloori nii Mordva Vabariigis kui ka väljaspool seda. Kollektiiv tegeleb traditsiooniliste riituste ja tavade, samuti mitmehäälse laulutraditsiooni tutvustamise ja propageerimisega. Ansambli juhendaja on Katerina Modina, Mordva Riikliku Ülikooli rahvuskultuuri instituudi rahvamuusika lektor ning mitme piirkondliku ja rahvusvahelise rahvalaulukonkursi laureaat. Ansambel on esinenud mitmel pool Eestis, sealhulgas Elvas, Rakveres, Tapal ja Viljandi pärimusmuusika festivalil.